Comisia Europeană își explică ajutorul acordat Iranului pentru găsirea elicopterului prezidențial
Comisia Europeană a transmis luni că ajutorul pe care l-a oferit duminică pentru căutarea elicopterului în care se afla președintele iranian Ebrahim Raisi a fost acordat fără „motivații politice”. Amintim că președintele iranian Ebrahim Raisi și ministrul de Externe Hossein Amir-Abdollahian au murit într-un accident de elicopter produs duminică în zona muntoasă din apropierea graniței cu Azerbaidjanul.